text: Parlamentariska samstarvið er nú veruleiki
text: #000002
text: Stjórnirnar í teimum trimum londunum hava í eina tíð samstarvað um uttanríkis-, trygdar- og verjupolitik.
text: #000004
text: Samstarvið verður nú víðkað til lóggávutingini í ríkisfelagsskapinum.
text: #000005
text: Avtala er gjørd millum uttanríkispolitisku nevndina í fólkatinginum og uttanlandsnevndirnar í Føroyum og Grønlandi, um at hittast regluliga at umrøða trúnaðarmál.
text: #000006
text: Sambandsflokkurin á Fólkatingi fegnast um, at fyrsti fundur millum nevndirnar verður í Grønland í samband við ríkisfundin 6. – 9. juni. Hesar dagarnar hittist eisini samstarvsráðið millum stjórnirnar.
text: #000007
text: “Hetta eru stórtíðindir og ein skilagóð avgerð, sum uttanlandsnevndirnar hava tikið stig til. Tað er av alstórum týdningi, at vit fólkavaldu í Føroyum, Danmark og Grønlandi fáa møguleikan at viðgera uttanríkis-, trygdar- og verjumál í trúnaði. Felags vitan um hesi viðurskifti fer at skapa eitt betri avgerðargrundarlag”,sigur Anna Falkenberg.
text: #000008
text: Eitt betri samstarv millum uttanlandsnevndirnar hevur verið eitt hjartamál hjá Sambandsflokkinum í nógv ár – og var partur av valskrá okkara til seinasta fólkatingsval. Sambandsflokkurin á Fólkatingi sær tað sum eina styrki, at føroysku flokkarnir standa saman í hesum málinum at stovna eitt nýtt samstarvsráð áparlamentariskum stigi.
text: #000009
text: “Samstarvsráðið millum stjórnirnar var ein dagføring og nútímansgerð av ríkisfelagsskapinum, og nýggja samstarvið millum uttanlandsnevndirnar er enn eitt tekin um, at tað ber til at nútímansgera viðurskiftini millum tey trý londin í ríkinum”, sigur Anna Falkenberg.
text: #000010
text: Flogbóltur: Stórsteypadystir í Høllini á Hálsi.
text: #000015
text: Skrá fyri býráðsfundin 26. september
text: #000018
text: Skrá fyri bygdaráðsfundin 27. september
text: #000019